cometadata/datacite-titles-descriptions-related-identifiers huggingface dataset:
DOI: 10.14457/tu.the.2020.1305
title: การประยุกต์ใช้ซิกซ์ ซิกมาเพื่อการปรับปรุงคุณภาพของลวดทอง: กรณีผลิตชิ้นส่วนอุปกรณ์รับส่งสัญญาณทางแสง

description: การค้นคว้าอิสระนี้มีวัตถุประสงค์เพื่อลดจำนวนของเสียที่มาจากอาการลวดทองเสียหายในการผลิตชิ้นส่วนอุปกรณ์รับส่งสัญญาณทางแสง โดยประยุกต์ใช้วิธีการซิกซ์ ซิกม่าเข้ามาช่วยในการปรับปรุง ขั้นตอนแรกการกำหนดปัญหาพบว่าจำนวนของเสียที่มาจากอาการลวดทองเสียหาย 4 อันดับแรกมาจากกระบวนการติดเลนส์ ติดทีเอ๊กซ์ ติดอาร์เอ๊กซ์ และทดสอบทางไฟฟ้า ในขั้นตอนการวัดพบว่าพนักงานมีความถูกต้องและแม่นยำในการตรวจสอบชิ้นงาน ในขั้นตอนการวิเคราะห์สาเหตุของปัญหาพบว่าปัจจัยที่ทำให้เกิดลวดทองเสียหายคือกระบวนการเคลื่อนย้ายงานไม่เหมาะสมและพารามิเตอร์ในการจับชิ้นงานไม่เหมาะสม เมื่อได้ตัวแปรหลักแล้วจึงทำการทดลองเพื่อหาค่าระดับที่มีนัยสำคัญและทำการทดลองซ้ำเพื่อยืนยันผลในขั้นตอนการปรับปรุงกระบวนการ ซึ่งพบว่าในการคัดเลือกปัจจัยที่มีผลต่อตัวแปรตอบสนองพบว่าค่าแรงที่ใช้ในการเลื่อนถาด มีผลต่อตัวแปรตอบสนองอย่างมีนัยสำคัญที่ระดับความเชื่อมั่น 95% ในขั้นตอนการควบคุมได้ทำการปรับปรุงเอกสารควบคุมขั้นตอนการปฏิบัติงานและใช้ควบคุมการแก้ไขปัญหาให้สามารถคงอยู่ จากการเก็บข้อมูลหลังจากการปรับปรุงกระบวนการ พบว่าสามารถจำนวนของเสียได้เหลือน้อยกว่า 5% จากเดิม 10.22% ตรงตามเป้าหมาย
DOI: 10.14457/tu.the.2020.1306
title: การจัดการคงคลังประเภทบรรจุภัณฑ์ของโรงงานผลไม้แปรรูป

description: งานวิจัยนี้มีวัตถุประสงค์ที่จะจัดการคงคลังบรรจุภัณฑ์ของโรงงานผลิตผลไม้แปรรูปแห่งหนึ่ง จากการศึกษาข้อมูลเบื้องต้น พบว่า กรณีศึกษามีปัญหาด้านคงคลังบรรจุภัณฑ์มีจำนวนมากและขาดแคลนในบางครั้ง จากทฤษฎีของ ABC และ FSN งานวิจัยนี้ได้จัดกลุ่มคงคลังบรรจุภัณฑ์โดยใช้มูลค่าการใช้และจำนวนการใช้ กลุ่ม A และกลุ่ม F เท่านั้นที่จะทำการศึกษาวิจัยซึ่งมีจำนวน 16 รายการ หลังจากนั้นจึงทำการพยากรณ์ความต้องการโดยใช้หลายวิธี เปรียบเทียบ และคัดเลือกวิธีการพยากรณ์ที่ดีที่สุด ต่อมาจึงได้ทำการคำนวณหามูลภัณฑ์กันชนและจำนวนการสั่งซื้อ และเปรียบเทียบผลการคำนวณกับวิธีการที่ใช้ในปัจจุบัน จากการเปรียบเทียบวิธีการที่นำเสนอกับวิธีการที่ใช้ในปัจจุบัน พบว่า จำนวนครั้งในการสั่งซื้อมีจำนวนลดลงเท่ากับ 98 ครั้ง และทำให้ต้นทุนการสั่งซื้อลดลงเท่ากับ 71,342.04 บาท ต้นทุนการการเก็บรักษาลดลงเท่ากับ 2,147.98 บาท โดยรวมแล้วต้นทุนมีค่าลดลงเท่ากับ 73,490.02 บาท ซึ่งคิดเป็น 57.85%
DOI: 10.14457/tu.the.2020.1307
title: การจัดสรรทรัพยากรการผลิตเพื่อการปรับสายการผลิตผลิตภัณฑ์ใหม่โดยใช้การจำลองสถานการณ์ด้วยคอมพิวเตอร์

description: งานวิจัยนี้มีวัตถุประสงค์เพื่อจัดสรรทรัพยากรการผลิตที่เหมาะสมให้กับกระบวนการผลิตชิ้นส่วนอิเล็กทรอนิกส์ ซึ่งปัจจุบันประสบปัญหาว่ากระบวนการผลิตไม่สามารถผลิตสินค้าได้ตามความต้องการของลูกค้า อีกทั้งยังมีแนวโน้มของการเปลี่ยนแปลงผลิตภัณฑ์ใหม่ที่จะมาทดแทนในสายการผลิตปัจจุบัน ทำให้ต้องปรับปรุงกระบวนการเตรียมแผนสำหรับรองรับผลิตภัณฑ์ใหม่ โดยได้นำเทคนิค ECRS และการจัดสมดุลสายการผลิตมาปรับปรุงกระบวนการผลิต เพื่อเป็นแนวทางในการออกแบบสายการผลิต 6 ผลิตภัณฑ์ใหม่และจัดสรรทรัพยากรให้เหมาะสม โดยทำการทดสอบด้วยแบบจำลองสถานการณ์ ซึ่งจากการทดสอบพบว่าสายการผลิตที่ปรับปรุงใหม่มีอัตราผลผลิตเพิ่มขึ้น 522.89% ค่าอรรถประโยชน์เพิ่มขึ้น 17.51% และประสิทธิภาพการผลิตเพิ่มขึ้น 39.72% อีกทั้งยังสามารถรองรับกับความต้องการของลูกค้าสำหรับผลิตภัณฑ์ใหม่ในอนาคตได้
DOI: 10.14457/tu.the.2020.1308
title: การศึกษาความเป็นไปได้ในการใช้ RFID เพื่อป้องกันการปลอมปนในระบบหมุนเวียนพาเลท

description: การศึกษานี้มีวัตถุประสงค์เพื่อศึกษาความคุ้มค่าของการนำเทคโนโลยี RFID มาประยุกต์ใช้เพื่อป้องกันการปลอมปนในระบบหมุนเวียนพาเลท จากผลการวิเคราะห์ด้านเทคนิคพบว่า RFID Tag ที่เลือกจะใช้เป็นแบบ Passive Tag ในด้านการดำเนินการ พบว่า สามารถลดต้นทุนด้านแรงงานได้ประมาณ 58.34% และทางด้านการเงินของโครงการลงทุนสามารถสรุปได้ว่า การวิเคราะห์การลงทุนในการนำเทคโนโลยี RFID มาใช้สำหรับป้องกันการปลอมปนพาเลทในระบบหมุนเวียน บริษัทกรณีศึกษา มีเงินลงทุนเริ่มต้นในโครงการทั้งสิ้น 37,820,432 บาท โดยเป็นเงินจากส่วนของผู้ถือหุ้นทั้งหมด โดยโครงการมีระยะเวลาคืนทุนภายในเวลา 4 ปี 8 เดือน มูลค่าปัจจุบันสุทธิหลังสิ้นสุดโครงการ 10 ปี หรือ NPV มีค่าเท่ากับ 18,311,069 บาท ณ อัตราคิดลดเท่ากับ 10% และอัตราผลตอบแทนภายในโครงการหรือ IRR เท่ากับ 19.44% ต่อปี ดังนั้นสรุปได้ว่า มีความคุ้มค่าในการนำเทคโนโลยี RFID มาประยุกต์ใช้งานเพื่อป้องกันการปลอมปนในระบบพาเลทหมุนเวียน บริษัทกรณีศึกษา โดยให้ผลตอบแทนมากกว่าอัตราผลตอบแทนที่ต่ำที่สุดที่พึงพอใจในการลงทุน 10%
DOI: 10.14457/tu.the.2020.1309
title: การเพิ่มประสิทธิภาพการทำงานของเครื่องจักรในสายการผลิตโดยใช้หลักการบำรุงรักษาด้วยตนเอง: กรณีศึกษาโรงงานผลิตเครื่องดื่ม

description: บทความวิจัยนี้มีวัตถุประสงค์เพื่อปรับปรุงประสิทธิภาพการทางานของเครื่องจักรในสายการผลิตในโรงงานผลิตเครื่องดื่มแห่งหนึ่ง โดยใช้หลักการบารุงรักษาด้วยตัวเอง (Autonomous Maintenance) จากการศึกษากระบวนการทางาน ในสายการผลิต โดยใช้แผนภูมิพาเรโตในการลาดับความสาคัญของปัญหา และใช้แผนภูมิก้างปลา (Cause and effect diagram) มาช่วยในการวิเคราะห์หาสาเหตุเครื่องจักรหยุดเนื่องจากการขัดข้อง การปรับปรุงก่อนการเกิดปัญหาซ้า ได้แก่ การกาหนดแผนการบารุงรักษาด้วยตัวเอง การกาหนดมาตรฐานการตรวจเช็คประจาวัน การสอนงานให้แก่พนักงานใหม่ควบคุมเครื่องจักร และการใช้วิธีการเตรียมการภายใน ให้เป็นการเตรียมภายนอก เพื่อลดขั้นตอน และเวลาในการทางาน ขั้นตอนเหล่านี้เป็นส่วนหนึ่งในเครื่องมือการลดเวลา ตั้งเครื่องจักร (SMED : Single Minute Exchange of die) ผลการดาเนินงานหลังจากปรับปรุงพบว่า ค่าประสิทธิผลโดยรวมของสายการผลิตเบียร์ 1 เพิ่มขึ้นจากเดิมร้อยละ 62.67 เป็นร้อยละ 75.71
DOI: 10.14457/tu.the.2020.1310
title: การพยากรณ์และการวางแผนการผลิตยางในขนาดใหญ่ด้วยโปรแกรมเชิงเส้นฟัซซี่

description: จากปัญหาการพยากรณ์ที่คลาดเคลื่อนและการวางแผนการผลิตที่ไม่มีประสิทธิภาพ ส่งผลให้ระดับสินค้าคงคลังของบริษัทกรณีศึกษาไม่สอดคล้องกับความต้องการของลูกค้า บริษัทยังไม่มีการนำเทคนิคการพยากรณ์มาใช้เพื่อวิเคราะห์ปริมาณความต้องการ ใช้เพียงประสบการณ์ของผู้ปฏิบัติงานเท่านั้น จึงทำให้ประสบปัญหาค่าใช้จ่ายที่สูงและกำไรต่ำ งานวิจัยนี้มีจุดประสงค์เพื่อศึกษาหาวิธีการพยากรณ์ที่เหมาะสมและสร้างแผนการผลิตที่ทำให้กำไรสูงสุดภายใต้ความไม่แน่นอนของสต๊อกเพื่อความปลอดภัย ข้อมูลความต้องการสินค้ายางในรุ่น TS01 และ TS02 ได้ถูกรวบรวมและนำมาทดสอบกับโมเดลการพยากรณ์ต่างต่างเพื่อหาวิธีการพยากรณ์ที่เหมาะสม โดยวิธีการพยากรณ์ที่ดีที่สุดเลือกจากวิธีการพยากรณ์ที่มีค่าเฉลี่ยความผิดพลาดสัมบูรณ์ ค่าเฉลี่ยความคลาดเคลื่อนกำลังสอง และค่าเฉลี่ยเปอร์เซ็นต์ความคลาดเคลื่อนสัมบูรณ์ต่ำที่สุด จากการพยากรณ์โดยใช้เทคนิคการพยากรณ์ทั้งหมด 3 วิธีการคือ วิธีหาค่าเฉลี่ยเคลื่อนที่ 3, 4 และ 5 เดือน วิธีปรับเรียบเอกซ์โพเนนเชียลอย่างง่าย และวิธีการปรับเรียบเอกซ์โพเนนเชียลซ้ำสองครั้ง ซึ่งพบว่าวิธีหาค่าเฉลี่ยเคลื่อนที่ 5 เดือน และวิธีปรับเรียบเอกซ์โพเนนเซียลอย่างง่าย เป็นวิธีกาพยากรณ์ที่ดีที่สุดสำหรับยางในรุ่น TS01 และ TS02 ตามลำดับ หลังจากนั้นจึงได้นำข้อมูลการพยากรณ์ที่ได้จากการวิธีการพยากรณ์ที่ดีที่สุดมาทำการวางแผนการผลิตด้วยโปรแกรมเชิงเส้นแบบฟัซซี่เพื่อเพิ่มผลกำไรภายใต้ความไม่แน่นอนของกำไรและสต๊อกเพื่อความปลอดภัย ซึ่งสามารถเพิ่มกำไรได้จาก 12,125,242.69 บาท เป็น 13,319,769.73 บาท โดยมีจำนวนสินค้าคงคลังที่ต่ำที่สุด
DOI: 10.14457/tu.the.2020.1311
title: การพยากรณ์และการวางแผนการผลิตด้วยโปรแกรมเชิงเส้นฟัซซี่สำหรับโรงงานผลิตแผงวงจรไฟฟ้าชนิดยืดหยุ่น

description: จากปัญหาของการพยากรณ์และการวางแผนการผลิตสินค้าของโรงงานกรณีศึกษาในกลุ่มผลิตภัณฑ์หนึ่ง ซึ่งประกอบด้วยผลิตภัณฑ์ 3 รุ่น ที่มีความคลาดเคลื่อนสูง ทำให้เกิดค่าใช้จ่ายที่สูงตามไปด้วย งานวิจัยนี้จึงได้นำวิธีการพยากรณ์ 5 วิธี ได้แก่ วิธีการถัวเฉลี่ยเคลื่อนที่ วิธีการปรับเรียบแบบเอกซ์โพแนนเชียลอย่างง่าย วิธีถดถอยเชิงเส้น วิธีปรับเรียบแบบเอ็กซ์โปเนนเชียลด้วยแนวโน้ม และวิธีการปรับเรียบแบบเอกซ์โพแนนเชียลซ้ำสองครั้ง มาวิเคราะห์และเปรียบเทียบเพื่อหาค่าที่เหมาะสมที่สุดสำหรับผลิตภัณฑ์แต่ละรุ่นที่ทำให้ความคลาดเคลื่อนในการพยากรณ์ลดลง หลังจากนั้นจึงนำวิธีการพยากรณ์ที่ดีที่สุดมาพยากรณ์ความต้องการสินค้าในอีก 6 เดือนต่อมาไปใช้ในการวางแผนการผลิตด้วยโปรแกรมเชิงเส้นแบบฟัซซี่ทำให้สามารถทำให้กำไรเพิ่มขึ้น จาก 5,762,694 บาท เป็น 6,217,980 บาท และเมื่อทำการทดสอบตัวแบบการวางแผนการผลิตใหม่ด้วยปริมาณคำสั่งซื้อจริง พบว่าสามารถทำให้กำไรเพิ่มขึ้นจาก 6,217,980 บาท เป็น 7,573,732 บาท คิดเป็นกำไรที่เพิ่มขึ้น 21.80% จากการวางแผนแบบเดิม
DOI: 10.14457/tu.the.2020.1312
title: การปรับปรุงแผนผังคลังจัดเก็บวัตถุดิบ: กรณีศึกษา โรงงานอิเล็กทรอนิกส์

description: งานวิจัยนี้มีวัตถุประสงค์เพื่อปรับปรุงคลังวัตถุดิบของกรณีศึกษา กรณีศึกษาเป็นบริษัทอิเล็กทรอนิกส์แห่งหนึ่ง ซึ่งมีวัตถุดิบในคลังวัตถุดิบจำนวนมากกว่า 428 ชนิด จากการศึกษาเบื้องต้น พบว่า กรณีศึกษามีปัญหาในด้านการจัดเตรียมวัตถุดิบ ซึ่งใช้เวลาเฉลี่ยเท่ากับ 6 ชั่วโมง 50 นาทีต่อใบเบิกจ่าย อันส่งผลต่อการผลิต ดังนั้นจึงได้ทำการศึกษากระบวนการจัดเตรียมวัตถุดิบและสาเหตุของการล่าช้าในการจัดเตรียม พบว่า เวลาส่วนใหญ่เกิดจากการเดินไปกลับจำนวนหลาย ๆ รอบ วัตถุดิบทั้งหมดได้ทำการจัดกลุ่มเป็น 3 กลุ่มโดยใช้ทฤษฎี ABC หลังจากนั้นงานวิจัยนี้จึงได้นำเสนอผังวัตถุดิบใหม่จากการจัดกลุ่มวัตถุดิบและการจัดเรียงเพื่อให้ง่ายต่อการค้นหา จากการใช้ผังวัตถุดิบใหม่ พบว่า เวลาที่ใช้ในการจัดตรียมวัตถุดิบลดลงเป็น 5 ชั่วโมง 10 นาที ต่อใบเบิกจ่าย ซึ่งคิดเป็นเวลาลดลง 24.4%
DOI: 10.14457/tu.the.2020.1313
title: การเพิ่มผลผลิตในแผนกขัดของกระบวนการผลิตเวเฟอร์

description: งานวิจัยนี้มุ่งเน้นในเรื่องของการเพิ่มผลผลิตในกระบวนการผลิตเวเฟอร์ขนาด 4 นิ้ว ก่อนการปรับปรุงพบว่าในขั้นตอนการผลิตเวเฟอร์ของโรงงานกรณีศึกษามีพนักงาน 2 คนผลิตเวเฟอร์ได้ 2 ชิ้นต่อวันทำให้เกิดปัญหาในการผลิตไม่ตรงตามแผนโดยโรงงานกำหนดให้เป้าหมายการผลิตคือ 3 ชิ้นต่อวัน จากการศึกษาเวลาการทำงานพบว่าสายการผลิตดังกล่าวมีจำนวนทั้งสิ้น 8 ขั้นตอนและแบ่งออกเป็น 58 งานย่อยและพบว่าเวลามาตรฐานของกระบวนการ คือ 287.11 นาที จึงได้ทำการปรับปรุงสายการผลิตโดยใช้หลักการการลดความสูญเปล่า พบว่าเวลามาตรฐานของสายการผลิตหลังการปรับปรุงลดลงเป็น 277.51 นาที แต่จำนวนการผลิตยังอยู่ที่ 2 ชิ้นต่อวันจึงได้นำแผนภูมิคนและเครื่องจักรมาวิเคราะห์การทำงานของพนักงานและได้ปรับวิธีการทำงานของพนักงานทั้ง 2 คนใหม่ ภายหลังการปรับปรุงพบว่าพนักงาน 2 คนสามารถผลิตเวเฟอร์ได้จำนวน 3 ชิ้นต่อวันตามเป้าหมายที่กำหนด
DOI: 10.14457/tu.the.2020.1314
title: การเพิ่มประสิทธิภาพและลดของเสียในกระบวนการผลิตถาดพลาสติก

description: กระบวนการผลิตถาดพลาสติกของบริษัทที่ศึกษาประสบปัญหาเรื่องยอดการสั่งซื้อผลิตภัณฑ์ของลูกค้าลดลง เนื่องจากได้รับผลกระทบจากเชื้อไวรัสโควิด 19 ระบาด ปัจจุบันกระบวนการผลิตมีประสิทธิภาพการทำงานต่ำกว่าเป้าหมายที่วางไว้ รวมถึงปริมาณของเสียมีมากกว่าที่กำหนด ทางบริษัทจึงมีนโยบายให้รีบเร่งทำการลดต้นทุนและเพิ่มประสิทธิภาพการผลิต เพื่อทดแทนกับสิ่งที่เสียไป ดังนั้นวัตถุประสงค์ของงานวิจัยนี้คือการเพิ่มประสิทธิภาพการผลิตของคนและเครื่องจักรให้สูงกว่าร้อยละ 85 และลดจำนวนของเสียให้ต่ำกว่าร้อยละ 3 ต่อเดือน โดยใช้การวิเคราะห์แผนผังคนและเครื่องจักรและหลักการลดความสูญเปล่า ในการวิเคราะห์และปรับปรุงเพื่อเพิ่มประสิทธิภาพการทำงานของคนและเครื่องจักร ใช้การวิเคราะห์สาเหตุและผลพร้อมทั้งระดมสมองเพื่อแก้ไขปัญหาและลดปริมาณของเสีย โดยหลังการปรับปรุงพบว่ากระบวนการปั๊มขึ้นรูปมีประสิทธิภาพการทำงานของคนเพิ่มขึ้นจากเดิมร้อยละ 75 เป็นร้อยละ 87.4 ประสิทธิภาพการทำงานของเครื่องจักรเพิ่มขึ้นจากเดิมร้อยละ 79.9 เป็นร้อยละ 91.6 กระบวนการปั๊มตัดมีประสิทธิภาพการทำงานของคนเพิ่มขึ้นจากเดิมร้อยละ 85 เป็นร้อยละ 93.3 ประสิทธิภาพการทำงานของเครื่องจักรเพิ่มขึ้นจากเดิมร้อยละ 76.4 เป็นร้อยละ 85 และจำนวนของเสียเฉลี่ยต่อเดือนลดลงจากร้อยละ 4 เป็นร้อยละ 2.3 ตามเป้าหมายที่กำหนด
DOI: 10.14457/tu.the.2020.1315
title: การจัดการความรู้เพื่อลดเวลาในการติดตั้งเครื่องมือตัดสำหรับเครื่อง CNC: กรณีศึกษา โรงงานผู้ผลิตชิ้นส่วนฮาร์ดดิสก์

description: งานวิจัยนี้เป็นการนำการจัดการความรู้มาประยุกต์ใช้ในการลดเวลาการติดตั้งเครื่องมือตัดของเครื่องกลึงชนิดการควบคุมเชิงตัวเลขด้วยคอมพิวเตอร์ (CNC) ซึ่งประสบปัญหาในการติดตั้งเครื่องมือตัดแต่ละครั้งใช้เวลานาน งานวิจัยนี้ได้นำเครื่องมือในการจัดการความรู้ไปใช้ในการวิเคราะห์และบ่งชี้สถานะการจัดการความรู้ ผลจากการวิเคราะห์พบว่าในองค์กรยังไม่มีการรวบรวมความรู้เชิงเทคนิคที่ดีเกี่ยวกับการเปลี่ยนและติดตั้งที่ถูกวิธี ไม่มีช่องทางในการเข้าถึงความรู้ที่สะดวก ผู้วิจัยจึงได้จัดการรวบรวมความรู้และออกแบบระบบสารสนเทศ โดยใช้ อินทราเน็ต/เว็ปเพจ เพื่อให้การเข้าใช้งานสามารถเข้าดูข้อมูลได้สะดวก ซึ่งผลจากการนำความรู้ไปประยุกต์ใช้พบว่าเวลาเฉลี่ยของพนักงานทั้งสามคนที่ใช้ในการติดตั้งเครื่องมือตัดลดลงจาก 233 นาที เหลือเพียง 95 นาทีและระดับความพึงพอใจเพิ่มมากขึ้นจากร้อยละ 54.3 เป็น ร้อยละ 81.9
DOI: 10.14457/tu.the.2020.1316
title: การศึกษาขอบเขตของข้อถือสิทธิที่มีผลต่อการรับจดสิทธิบัตร

description: คำขอรับสิทธิบัตรด้านวิศวกรรมไฟฟ้าของผู้ขอรับสิทธิบัตรสัญชาติไทยร้อยละ 45 ไม่ได้รับการจดสิทธิบัตร เนื่องจากผู้ขอรับสิทธิบัตรไม่มีแนวทางในการแก้ไขขอบเขตของข้อถือสิทธิ ดังนั้นเพื่อเป็นแนวทางแก้ไขปัญหา งานวิจัยนี้จึงมุ่งเน้นการทดสอบสมมุติฐานในการแก้ไขขอบเขตในข้อถือสิทธิที่ส่งผลต่อการได้รับจดสิทธิบัตร ด้วยการใช้จำนวนคำนามในข้อถือสิทธิเป็นตัวแทนของขอบเขตของข้อถือสิทธิ โดยการเปรียบเทียบจำนวนคำนามระหว่าง จำนวนคำนามในข้อถือสิทธิของเอกสารประกาศโฆษณาคำขอรับสิทธิบัตร และจำนวนคำนามในข้อถือสิทธิของเอกสารสิทธิบัตรที่ได้รับการจดทะเบียนเป็นสิทธิบัตรแล้ว โดยอ้างอิงผลการตรวจสอบสิทธิบัตรจากสำนักสิทธิบัตรสหรัฐอเมริกา (USPTO) สำนักสิทธิบัตรยุโรป (EPO) และสำนักสิทธิบัตรญี่ปุ่น (JPO) ที่ได้รับการจดทะเบียนเป็นสิทธิบัตรในช่วงปี ค.ศ. 2000-2010 จำนวนทั้งสิ้น 9,392 ฉบับ ซึ่งกรรมวิธีในการนับจำนวนคำนาม การระบุประเภทของคำนาม และการเข้าถึงข้อมูลของสิทธิบัตรทั้งหมด ใช้หลักการของการประมวลผลภาษาธรรมชาติผ่านการพัฒนาโปรแกรมภาษาทางคอมพิวเตอร์โดยใช้ภาษาไพธอนเป็นเครื่องมือในการเข้าถึงแหล่งข้อมูล จากผลการวิจัยพบว่าการจำกัดขอบเขตของข้อถือสิทธิด้วยการเพิ่มจำนวนคำนามนั้นส่งผลต่อการได้รับจดสิทธิบัตร ที่ระดับนัยสำคัญ 0.05
DOI: 10.14457/tu.the.2020.1317
title: การจัดการความรู้งานทดสอบผลิตภัณฑ์: กรณีศึกษาองค์กรผลิตอุปกรณ์ไฟฟ้า

description: งานวิจัยนี้เป็นการนำความรู้เกี่ยวกับการจัดการความรู้มาประยุกต์ใช้ในการเพิ่มประสิทธิภาพการทดสอบผลิตภัณฑ์ ขององค์กรผลิตอุปกรณ์ไฟฟ้าที่ปัจจุบันพบปัญหาในการใช้เวลาในการทดสอบนานเกินไป ทำให้ส่งมอบลูกค้าล่าช้า งานวิจัยนี้ใช้แบบสอบถามเพื่อวิเคราะห์สาเหตุปัญหา พบว่าผู้ทดสอบประสบปัญหาในการเข้าถึงข้อมูลและขาดทักษะการทดสอบ ผู้วิจัยเลือกใช้ระบบอินทราเน็ตและเว็บเพจเพื่อเพิ่มประสิทธิภาพในการเข้าถึงข้อมูล และใช้เวทีแลกเปลี่ยนความรู้เพื่อเสริมทักษะการทดสอบ และกระตุ้นให้เกิดการแลกเปลี่ยนความรู้ในองค์กร ผลที่ได้จากการดำเนินการพบว่า การใช้เวลาในการทดสอบเฉลี่ยน้อยลงจาก 28.5 ชั่วโมง เป็น 21.3 ชั่วโมง สำหรับการทดสอบผลิตภัณฑ์ประเภท PCS จำนวนทั้งหมด 6 เครื่อง ส่งผลให้สามารถส่งมอบให้แก่ลูกค้าได้ทันตามกำหนด และระดับความพึงพอใจเฉลี่ยในการใช้ระบบจัดการความรู้เพิ่มขึ้นเป็นร้อยละ 67 จากเดิมที่ร้อยละ 40
DOI: 10.14457/tu.the.2020.1318
title: การจัดการความรู้ระบบบริหารคุณภาพกิจกรรมการตรวจประเมินภายในองค์กร: กรณีศึกษาองค์กรวิจัยของรัฐ

description: งานวิจัยนี้เป็นการนำการจัดการความรู้มาประยุกต์ใช้ในองค์กร โดยงานวิจัยนี้ได้ทำการศึกษาองค์กรกรณีศึกษาซึ่งเป็นองค์กรวิจัยของรัฐ ในส่วนของงานระบบบริหารคุณภาพ ด้านการตรวจประเมินภายใน ซึ่งประสบปัญหาการจัดทำรายงานตรวจประเมินภายในไม่ถูกต้อง ตามข้อกำหนด ISO9001:2015 ส่งผลให้อัตราความสำเร็จของการจัดทำรายงานอยู่ที่ร้อยละ 54.54 จากการวิเคราะห์ พบว่าองค์กรยังขาดการจัดการความรู้ที่เป็นระบบ ยังไม่มีช่องทางการเข้าถึงข้อมูลความรู้ที่สะดวก รวดเร็ว ผู้วิจัยจึงได้ทำการศึกษากระบวนการจัดการความรู้และออกแบบเทคโนโลยีสารสนเทศ Intranet/Webpage เพื่อจัดเก็บความรู้และใช้งานได้ทั้งองค์กร อีกทั้งมีการจัดเวทีแลกเปลี่ยนเรียนรู้ที่ใช้สำหรับถ่ายทอดความรู้และพัฒนาศักยภาพบุคลากร ซึ่งผลจากการนำความรู้ไปประยุกต์ใช้ในองค์กรกรณีศึกษา พบว่าอัตราความสำเร็จในการจัดทำรายงานการตรวจประเมินภายในเพิ่มขึ้นจากร้อยละ 54.54 เป็นร้อยละ 90.09 และมีผลความพึงพอใจในระบบการจัดการความรู้จากผู้ใช้งานเพิ่มขึ้นจากร้อยละ 52.19 เป็นร้อยละ 91.05 ส่งผลให้กระบวนการทำงานนั้นมีประสิทธิภาพที่ดีขึ้น
DOI: 10.14457/tu.the.2020.1319
title: การปรับปรุงกระบวนการทำความสะอาดพื้นผิวทองแดงของแผงวงจรที่ยืดหยุ่นโดยวิธีออกแบบการทดลอง

description: งานวิจัยนี้เกี่ยวข้องกับการศึกษาค่าระดับปัจจัยที่เหมาะสมในกระบวนการทำความสะอาดพื้นผิวทองแดงของแผงวงจรยืดหยุ่น เพื่อให้ได้ค่ามุมองศาของน้ำที่สัมผัสกับผิวชิ้นงานน้อยที่สุด โดยต้องมีค่าก่อนการบรรจุน้อยกว่า 60 องศา และหาสภาวะที่เหมาะสมในการผลิตเพื่อนำมาปรับปรุงกระบวนการให้ได้คุณภาพตามที่กำหนด โดยใช้แผนผังแสดงเหตุและผล ในการวิเคราะห์สาเหตุของปัญหาและนำไปสู่ปัจจัยที่เกี่ยวข้อง ปัจจัยที่นำมาพิจารณาในการทดลองได้แก่ ระยะเวลาปล่อยแก๊สไนโตรเจน ระยะเวลาปล่อยแก๊สออกซิเจน อัตราการไหลของไนโตรเจน อัตราการไหลของออกซิเจน และเวลาการสัมผัสอากาศของชิ้นงาน จากนั้นทำการกระบวนการวิจัยใช้วิธีการออกแบบการทดลองเชิงแฟกทอเรียล (Factorial design of experimental) และวิเคราะห์พื้นผิวตอบสนอง (response surface methodology, RSM) เพื่อหาค่าระดับปัจจัยที่เหมาะสมที่ระดับนัยสำคัญ 0.05 ผลการศึกษาพบว่า ระดับของปัจจัยที่เหมาะสม คือ ระยะเวลาปล่อยแก๊สไนโตรเจน 5.03 นาที อัตราการไหลแก๊สไนโตรเจน 0.64 SLM และการสัมผัสอากาศของชิ้นงาน 0.734 ชั่งโมง จากการนำค่าที่เหมาะสมไปประยุกต์ใช้ในกระบวนการ พบว่าจำนวนของเสียลดลงถึงร้อยละ 9.96
DOI: 10.14457/tu.the.2020.1320
title: การปรับปรุงประสิทธิภาพการผลิตในการผลิตเส้นลายวงจรที่กระบวนการผลิตขั้นตอนสุดท้าย

description: ในปัจจุบันโรงงานอุตสาหกรรมกลุ่มอิเล็กทรอนิกส์อยู่ในสภาวะที่มีการแข่งขันสูง และมีการเปลี่ยนแปลงอย่างรวดเร็ว โรงงานต้องปรับตัวเพื่อเพิ่มขีดความสามารถในการผลิตให้สามารถตอบสนองต่อความต้องการของลูกค้า หลังจากการศึกษาผลิตภัณฑ์ A ที่ความต้องการสูงสุด 24,000 ชิ้นต่อวัน ความเร็วในการผลิต (Takt time) อยู่ที่ 2.85 วินาทีต่อชิ้น พบว่าสถานีงาน ตัดชิ้นงาน มีรอบเวลาในการผลิตสูงสุด (Cycle time) อยู่ที่ 3.03 วินาทีต่อชิ้น ซึ่งเป็นคอขวดของสายการผลิต ส่งผลให้ไม่สามารถผลิตสินค้าได้ทันตามความต้องการ จึงมีการปรับปรุงสายการผลิตโดยใช้เทคนิค ECRS และนำเครื่องจักรอัตโนมัติมาประยุกต์ใช้ หลังการปรับปรุง สถานีงาน ติดกาวและบาร์โค้ดบนชิ้นงาน มีเวลาในการผลิตสูงสุดอยู่ที่ 2.79 วินาทีต่อชิ้น และสามารถผลิตชิ้นงานได้เท่ากับ 24,516 ชิ้นต่อวัน เมือเปรียบเทียบรอบเวลาในการผลิตสูงสุดกับความเร็วในการผลิตหลังการปรับปรุงผลิตภัณฑ์ A สามารถผลิตได้ทันตามความต้องการของลูกค้า
DOI: 10.14457/tu.the.2020.1321
title: การเพิ่มผลผลิตในกระบวนการผลิตบรรจุภัณฑ์ขวดแก้ว

description: งานวิจัยนี้มีจุดประสงค์เพื่อเพิ่มปริมาณผลผลิตของบรรจุภัณฑ์แก้ว และศึกษาผลกระทบจากการเพิ่มความเร็วในการผลิตของเครื่องจักรที่ใช้ผลิตบรรจุภัณฑ์แก้ว จาก 138 bpm. เป็น 154 bpm. เนื่องจากปริมาณผลผลิตไม่เพียงพอต่อความต้องการของลูกค้า โดยนำวิธีการของลีน (Lean) และซิกซ์ ซิกม่า (Six Sigma) มาประยุกต์ใช้ เริ่มจากการใช้แผนผังเหตุและผล (Cause and Effect) และเทคนิค Failure Modes and Effects Analysis (FMEA) มาวิเคราะห์หาสาเหตุ และผลกระทบที่อาจเกิดขึ้นหลังเพิ่มความเร็วในการผลิต จากนั้นจึงดำเนินการวิจัยโดยการเพิ่มความเร็วในการผลิต และพบว่า %Yield ลดลง 2.50% จาก 94.50% เหลือ 92.00% เนื่องจากปริมาณของเสียที่เพิ่มมากขึ้น ซึ่งสาเหตุหลักมาจากอุณหภูมิความร้อนสะสมในอุปกรณ์ที่ใช้ขึ้นรูปมากเกินไป ส่งผลให้เกิดของเสียทางร้อน คือ เงาบาง รอยพับที่คอ และรอยย่นเพิ่มมากขึ้นตามไปด้วย จึงปรับลดอุณหภูมิของอุปกรณ์ขึ้นรูปให้อยู่ในค่าที่ควบคุมตามหลักของการถ่ายเทความร้อนโดยการเพิ่มลมหล่อเย็น พบว่าของเสียทั้ง 3 ชนิด มีแนวโน้มลดลง คือ เงาบางลดลง 3.31% รอยพับที่คอลดลง 1.70% และรอยย่นลดลง 0.03% ส่งผลให้ %Yield เพิ่มขึ้นโดยเฉลี่ยเท่ากับ 94.72% คิดเป็นจำนวนบรรจุภัณฑ์แก้วที่เพิ่มขึ้นจาก 5,821,503 ใบต่อเดือนเป็น 6,511,584 ใบต่อเดือน ส่งผลให้กำลังในการผลิตของเตาหลอมกรณีศึกษาเพิ่มขึ้น 10 ตันต่อวัน
DOI: 10.14457/tu.the.2020.1322
title: การลดปริมาณของเสียในกระบวนการสร้างเส้นลายวงจรไฟฟ้าโดยประยุกต์ใช้เทคนิคซิกส์ ซิกม่า

description: งานวิจัยนี้มีวัตถุประสงค์เพื่อลดปริมาณการเกิดข้อบกพร่องของผลิตภัณฑ์แผงวงจงไฟฟ้าชนิดยืดหยุ่น (Flexible printed circuit, FPC) โดยประยุกต์ใช้แนวทางของซิกส์ ซิกม่า (Six Sigma) ในการปรับปรุงกระบวนการ การดำเนินงานวิจัยมีทั้งหมด 5 ขั้นตอน เริ่มจากขั้นตอนการระบุปัญหา ขั้นตอนการวัด ขั้นตอนการวิเคราะห์ ขั้นตอนการปรับปรุง และขั้นตอนควบคุมกระบวนการ จากการศึกษาข้อบกพร่องที่เกิดขึ้นในสถานีงาน DES ของกระบวนการสร้างเส้นลายวงจร (Patterning Process) ของผลิตภัณฑ์แผงวงจงไฟฟ้าชนิดยืดหยุ่น (FPC) พบว่าของเสียที่เกิดขึ้นมากที่สุดคือ เส้นลายวงจรไม่สมบูรณ์ (Fatigue Defect) หลังการปรับปรุงกระบวนการพบว่าสามารถลดข้อบกพร่องบนผลิตภัณฑ์จากเดิม 1,130,000 ชิ้นของปริมาณทั้งหมด 2,000,000 ชิ้น (565,000 DPPM) สามารถลดปริมาณของเสียลงเหลือ 284,000 ชิ้น (178,000 DPPM)
DOI: 10.14457/tu.the.2020.1323
title: การประยุกต์ใช้เทคนิคซิกซ์ ซิกมาเพื่อปรับปรุงคุณภาพในกระบวนการติดแผ่นปกคลุมเส้นลายวงจร

description: งานวิจัยนี้เป็นการศึกษาการปรับปรุงคุณภาพในกระบวนการติดแผ่นปกคลุมเส้นลายวงจรในบริษัทผู้ผลิตแผงวงจรไฟฟ้าชนิดยืดหยุ่น โดยประยุกต์ใช้เทคนิคซิกซ์ ซิกมา การดำเนินงานวิจัยมี 5 ขั้นตอนหลัก คือ ขั้นตอนการค้นหาและระบุปัญหา ขั้นตอนการวัด ขั้นตอนการวิเคราะห์สาเหตุของปัญหา ในขั้นตอนนี้มีการทดสอบสมมติฐานเพื่อกรองปัจจัยที่มีต่อกระบวนการอย่างมีนัยสำคัญ ขั้นตอนการปรับปรุง เป็นการปรับปรุงแก้ไขปัญหา และหาค่าที่เหมาะสมที่สุดโดยใช้การออกแบบการทดลอง และสุดท้ายคือขั้นตอนการควบคุม เป็นการนำเอาวิธีการปรับปรุงมากำหนดเป็นมาตรฐาน ติดตาม และเปรียบเทียบผลระหว่างก่อนการปรับปรุงและหลังการปรับปรุง พบว่าสามารถลดอัตราของเสียเฉลี่ยลงได้จาก 0.85% เหลือ 0.09% หรือลดลงจากเดิม 89% ซึ่งสามารถลดลงได้มากกว่าเป้าหมายที่ตั้งไว้
DOI: 10.14457/tu.the.2020.1324
title: การลดความผิดพลาดในกระบวนการออกแบบชิ้นส่วนอีซียู

description: งานวิจัยนี้นำปัญหารถยนต์ต้นแบบ (Prototype Car) ของบริษัทกรณีศึกษา มาวิเคราะห์เพื่อลดความผิดพลาดในกระบวนการออกแบบชิ้นส่วนอีซียูการศึกษาความผิดพลาดของชิ้นส่วนอีซียูในการออกแบบของฝ่ายวิศวกรออกแบบรถยนต์ Model X ที่จะวางจำหน่าย 3 ประเทศโดยรวบรวมข้อมูลเพื่อวิเคราะห์หาสาเหตุปัจจัยของปัญหาโดยใช้แผนภูมิก้างปลาและการวิเคราะห์อาการขัดข้องและผลกระทบ (Failure Mode and Effect Analysis: FMEA) พบว่าสาเหตุหลัก 2 สาเหตุที่ต้องปรับปรุง คือ การออกแบบพินรับข้อมูลกล่องอีซียู (ECU-PIN) และการออกแบบกล่องอีซียู (ECU Function Design Chart) หลังปรับปรุงมีการตรวจสอบคุณภาพด้วยใบตรวจสอบคุณภาพ (Check sheet) เพื่อลดความผิดพลาดพบว่าจำนวนความผิดพลาดจากการทดสอบรถยนต์ลดลงจาก 87% เป็น 0% และเวลาการทำงานการออกแบบลดลงโดยจัดทำคู่มือการปฎิบัติงานและใช้ใบตรวจสอบคุณภาพเฉลี่ยลดลงได้ 42%
DOI: 10.14457/tu.the.2020.1325
title: การจัดการความรู้งานซ่อมบำรุงรักษาเครื่องจักร: กรณีศึกษาโรงงานผลิตยาเภสัชภัณฑ์

description: งานวิจัยนี้เป็นการนำการจัดการความรู้มาประยุกต์ใช้ในการเพิ่มประสิทธิภาพในการซ่อมบำรุงเครื่องจักร โดยงานวิจัยนี้ได้ทำการศึกษากับองค์กรกรณีศึกษาซึ่งเป็นโรงงานผลิตยาเภสัชภัณฑ์ ในแผนกซ่อมบำรุงรักษา ซึ่งประสบปัญหาทางด้านระยะเวลาในการซ่อมแซมเครื่องจักรที่ใช้ระยะเวลานานและเครื่องจักรมีอาการเสียที่บ่อยครั้ง อีกทั้งพบว่าองค์กรยังไม่มีการจัดการความรู้ที่เป็นระบบ ที่จะสามารถเข้าถึงข้อมูลความรู้ได้อย่างสะดวกและนำไปใช้งานได้จริง ผู้วิจัยจึงทำการศึกษากระบวนการจัดการความรู้ และเลือกเครื่องมือที่ใช้ในการจัดเก็บและเข้าถึงความรู้ในองค์กรที่อยู่ในรูปแบบของระบบ Intranet อีกทั้งมีการจัดเวทีประชุมแลกเปลี่ยนความรู้ เพื่อเป็นการพัฒนาบุคลากรและถ่ายทอดความรู้ไปในตัว ผลจากการดำเนินการประยุกต์ใช้ระบบการจัดการความรู้กับพนักงานในแผนกซ่อมบำรุงทั้งหมด 65 คน พบว่า ระยะเวลาในการซ่อมเครื่องจักรเฉลี่ยลดลงจาก 354.9 นาทีต่อครั้ง เป็น 237.66 นาทีต่อครั้ง ระยะเวลาเฉลี่ยก่อนการเสียหายของเครื่องจักรในแต่ละครั้งมีค่าเฉลี่ยเพิ่มขึ้นจาก 178.56 ชั่วโมงต่อครั้ง เป็น 271.42 ชั่วโมงต่อครั้ง และระดับความพึงพอใจในกระบวนการจัดการความรู้ของผู้ใช้งาน เพิ่มขึ้นเฉลี่ยร้อยละ 80 ซึ่งส่งผลให้ประสิทธิภาพในการทำงานของงานซ่อมบำรุงรักษาดีขึ้นอย่างเห็นได้ชัด
DOI: 10.14457/tu.the.2020.1326
title: การจัดการความรู้งานซ่อมเครื่องม้วนเก็บงานระบบกึ่งอัตโนมัติ: กรณีศึกษาบริษัทผลิตชิ้นส่วนอิเล็กทรอนิกส์

description: งานวิจัยนี้เป็นการนำแนวคิดและวิธีการของการจัดการความรู้มาประยุกต์ใช้ในการแก้ปัญหาการซ่อมแซมเครื่องจักรในองค์กรกรณีศึกษา เพื่อลดเวลาเฉลี่ยในการซ่อมบำรุงเครื่องจักรในแต่ละเดือนและยกระดับความพึงพอใจในการมีระบบการจัดการความรู้ โดยในงานวิจัยนี้ได้วิเคราะห์สภาพปัจจุบันของการจัดการความรู้ในองค์กร ซึ่งผลการวิเคราะห์พบว่าองค์กรกรณีศึกษายังไม่มีแบบแผนและมาตรฐานที่ดีในการจัดการความรู้ อีกทั้งยังไม่มีวิธีที่เหมาะสมในการแบ่งปัน แลกเปลี่ยน ถ่ายทอดและเก็บรักษาความรู้ ทางผู้วิจัยจึงได้จัดตั้งทีมงานการจัดการความรู้ขึ้นมา เพื่อสร้างมาตรฐานการจัดการความรู้ในองค์กร รวมไปถึงออกแบบระบบอินทราเน็ตและเว็บเพจ เพื่อรวบรวมองค์ความรู้ต่างๆ รวมถึงมีการจัดกิจกรรมเวทีแลกเปลี่ยนความรู้ขึ้นภายในองค์กร เพื่อก่อให้เกิดการแลกเปลี่ยนความรู้ผลจากการประยุกต์ใช้แนวคิดและหลักการของการจัดการความรู้ พบว่าเวลาเฉลี่ยที่ใช้ในการซ่อมเครื่องจักรในแต่ละเดือนลดลงจาก 170.76 นาทีเป็น 122.75 นาที และระดับความพึงพอใจของผู้ใช้งานเพิ่มขึ้นเกินกว่าร้อยละ 80 ผลจากการประยุกต์ใช้ระบบการจัดการความรู้พบว่าพนักงานมีการพัฒนาทักษะความสามารถเพิ่มมากขึ้นส่งผลให้องค์กรมีประสิทธิภาพเพิ่มขึ้นอีกด้วย
DOI: 10.14457/tu.the.2020.1327
title: การออกแบบถาดใส่ชุดอุปกรณ์หัวอ่านเขียนฮาร์ดดิสก์ไดรฟ์โดยประยุกต์ใช้เทคนิคการกระจายหน้าที่เชิงคุณภาพ

description: งานวิจัยนี้นำเสนอการออกแบบและผลิตถาดใส่ชุดอุปกรณ์หัวอ่านเขียนฮาร์ดดิสก์ไดรฟ์ต้นแบบสําหรับใช้ตรวจสอบคุณภาพทางไฟฟ้าของผลิตภัณฑ์ด้วยเครื่องวัดอุปกรณ์อิเล็กทรอนิกส์ โดยการประยุกต์ใช้เทคนิคการกระจายหน้าที่เชิงคุณภาพและเทคโนโลยีการพิมพ์สามมิติ วิธีการวิจัยเริ่มต้นจากสัมภาษณ์และแปลงความต้องการของลูกค้าเพื่อใช้เป็นแนวทางในการออกแบบถาดใส่ชุดอุปกรณ์หัวอ่านเขียนแบบใหม่ด้วยโปรแกรมคอมพิวเตอร์แบบสามมิติ จากกรณีศึกษา พบว่าข้อกําหนดทางเทคนิคที่มีอิทธิพลสูงสุดคือ พื้นผิวรองรับชิ้นงานในตำแหน่งที่ใช้งาน เวลาที่ใช้ในการปฏิบัติงาน ขนาดของถาดใส่ชิ้นงาน จำนวนผลิตภัณฑ์ที่ใช้งานร่วมกัน ความสูงของตำแหน่งที่ใช้งานจากพื้นระนาบ และปริมาณสารเคมี ตามลำดับ จากนั้นคัดเลือกแนวความคิดที่ดีที่สุดโดยใช้เมตริกซ์ประเมินแนวความคิดผลิตภัณฑ์ (Concept Evaluation Matrix) เมื่อทำการสร้างต้นแบบจากแนวคิดที่ได้ ผลการศึกษาพบว่า เวลาที่ใช้ในการปฏิบัติงานเฉลี่ยลดลงจาก 154.8 วินาที/ชิ้นเป็นเวลา 122.9 วินาที/ชิ้น หรือคิดเป็น 26 เปอร์เซ็นต์และขั้นตอนการทำงานลดลงจาก 6 ขั้นตอนเป็น 5 ขั้นตอน ส่งผลให้เกิดความพึงพอใจเฉลี่ยของลูกค้าทั้งหมด 5 ด้านเพิ่มขึ้นจาก 4.41 เป็น 4.60 หรือคิดเป็น 4.19 เปอร์เซ็นต์